РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  39

от заседание на Комисия ”Професионална квалификация,
информационни технологии и статистика” на ВСС,
проведено на 29.10.2013 г.

Днес, 29.10.2013 г. /вторник/ от 09.00 часа се проведе заседание на комисия “Професионална квалификация, информационни технологии и статистика” на ВСС, в състав:
ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова
     ЧЛЕНОВЕ:	Галина Карагьозова
						Даниела Костова
					Елка Атанасова
					Михаил Кожарев - отсъства
                                                	Юлия Ковачева
На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев - главен експерт дирекция „Информационни системи”, Мая Атанасова - главен експерт-юрисконсулт дирекция „Правна”.

1. ОТНОСНО: Проект на Методика по приложението на принципа за случайно разпределение на делата в съдилищата.
Приложение: Извлечение от протокол № 39/21.10.2013 г. от заседание на КПУКИИВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Приема за сведение Проект на Методика по приложението на принципа за случайно разпределение на делата в съдилищата.
1.2. Предложения, възражения и допълнения от членовете на комисията да се представят директно на Комисията по установяване и предотвратяване конфликт на интереси и взаимодействие с Инспектората към ИВСС.

2. ОТНОСНО: Създаване електронни адреси на всеки магистрат, предвид навлизането и развитието на електронното правосъдие.
Приложение: Извлечение от протокол № 36/22.10.2013 г. от заседание на Комисия по анализ и отчитане степента на натовареност на органите на съдебната власт.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Отлага разглеждането на т. 2 от дневния ред за следващо заседание на комисията.

3. ОТНОСНО:  Обобщена информация за изпълнението на дадени с писмо изх. № 91-00-100/10.07.2013 г. указания на Окръжните съдилища и СГС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Приема за сведение обобщена информация за изпълнението на дадени с писмо изх. № 91-00-100/10.07.2013 г. указания на Окръжните съдилища и СГС.

4. ОТНОСНО: Искане от председателя на Районен съд гр. Балчик за закупуване на десет броя компютърни конфигурации, три броя многофункционални устройства и модул „Електронни проучвания” към програмен продукт „JES”.
Приложение: Извлечение от протокол № 41/22.10.2013 г. от заседание на Комисия „Бюджет и финанси” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Отлага разглеждането на искането от председателя на Районен съд гр. Балчик за закупуване на десет броя компютърни конфигурации, три броя многофункционални устройства, в съответствие с взетото решение по протокол на комисията № 44 от 17.10.2012 г., т.3.
4.2. Отлага разглеждането на искането за закупуване на модул „Електронни проучвания” за следващо заседание.
4.3. Да се поиска информация от председателя на Районен съд гр. Балчик за модул „Електронни проучвания”.

5. ОТНОСНО: Искане от председателя на Районен съд гр. Сливница за закупуване на програмен продукт „Регистър за наддавателни предложения”, необходим за съдебно изпълнителната служба.
Приложение: Извлечение от протокол № 41/22.10.2013 г. от заседание на Комисия „Бюджет и финанси” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Отлага разглеждането на т. 5 от дневния ред за следващо заседание.
5.2. Да се поиска информация от председателя на Районен съд гр. Сливница за програмен продукт „Регистър за наддавателни предложения”, необходим за съдебно изпълнителната служба.

6. ОТНОСНО: Искане от председателя на Районен съд гр. Нови пазар за закупуване на два броя токозахранващи устройства (UPS) и един брой скенер.
Приложение: Извлечение от протокол № 41/22.10.2013 г. от заседание на Комисия „Бюджет и финанси” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Отлага разглеждането на т. 6, в съответствие с взетото решение по протокол на комисията № 44 от 17.10.2012 г., т.3.

7. ОТНОСНО: Извлечение от протокол № 56/15.10.2013 г. от заседание на Комисия по предложенията и атестирането на ВСС, с приложена  Докладна записка от главния секретар на ВСС за становище и предложения за необходимостта от актуализиране на програмния продукт за електронните досиета на магистратите, както и допълване на данните, които да се въвеждат в статистическия формуляр (персонални данни) и искане за становище относно възможността за предоставяне на директен достъп до деловодната система на Инспектората към ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Приема докладната записка от главния секретар на ВСС и приложенията към нея, за запознаване.
7.2. Възлага на дирекция „Информационни системи” да проучи техническите възможности за осигуряване на директен достъп до деловодната система на Инспектората към ВСС.

8. ОТНОСНО: Извлечение от протокол № 38/21.10.2013 г. от заседание на комисия „Професионална етика и превенция на корупцията” на ВСС със запитване за възможността служител от ВСС да получи достъп до деловодната система на Инспектората към Висшия съдебен съвет.
Запитването е аналогично на поисканото от КПА становище за възможността за предоставяне на директен достъп до деловодната система на Инспектората към ВСС и ще бъде проучено в изпълнение на решението по т.7.2.

9. ОТНОСНО: Предложения за промени и изготвяне на указания при поставяне на индексите, отразяващи резултатите от инстанционната проверка.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Приема за запознаване предложенията за промени и изготвяне на указания при поставяне на индексите, отразяващи резултатите от инстанционната проверка.

10. ОТНОСНО: Писмо от Министъра на правосъдието относно обновяване на СУСД чрез изграждането на конектори към системата за еднопосочно предаване на данни към ИСПН в реално време в връзка с изпълнение на Проект „Публичност и ефективност на производството по несъстоятелност” от Министерство на правосъдието.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Да се изготви и изпрати отговор на писмото до Министъра на правосъдието.
10.2. Комисия “Професионална квалификация, информационни технологии и статистика” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И :
1. РАЗРЕШАВА интегрирането на Системата за управление на съдебните дела, използвана в ОС София, с Информационната система за производството по несъстоятелност, в изпълнение на проект на Министерството на правосъдието „Публичност и ефективност на производството по несъстоятелност”.
2. Изпълнителят на проекта ДА ОСИГУРИ, след интегрирането на двете системи, нормалното функциониране на информационната система на ОС София, както и да отстрани изцяло за негова сметка евентуални възникнали проблеми.
3. УКАЗВА на административния ръководител на ОС София да предприеме необходимите мерки за архивиране и запазване на информацията, преди процеса на интегриране на системите.

11. ОТНОСНО: Обсъждане на техническите, финансовите и другите административно-организационни проблеми в съдилищата, при стриктното спазване на изискването за пълно съхранение на информацията в съществуващите софтуерни продукти за случайно разпределение на делата, съобразно чл. 9 ЗСВ и предлагане на възможни варианти за тяхното усъвършенстване с цел максимално унифициране, защитимост и сигурност до въвеждането на единен програмен продукт.

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

1.1.УТВЪРЖДАВА „Технически изисквания към софтуера за случайно разпределяне на делата”, които ще залегнат в изискванията и към бъдещия единен централизиран продукт .
1.2.До въвеждането на единен централизиран софтуер за случайно разпределение на делата инсталиран на сървър във ВСС, в съдилищата да се използва специализирания продукт LawChoice и модула за случайно разпределение в системата за управление на съдебните дела АСУД.
1.3.Да бъде доработен съществуващият продукт Law Choice, с оглед максимално спазване на приетите по т.1.1. изисквания, в срок до 15.11.2013 г. Новата версия да документира направения случаен избор на докладчик по делата в Интернет-страницата на ВСС.
1.4.Да се потърси възможност документирането на избора и в органите на съдебната власт, които не ползват Law Choice, да бъде също чрез Интернет-страницата на ВСС.
1.5.Да се потърси становище по направените доработки в Law Choice и АСУД от експерт от БАН или друга държавна институция.
1.6. ВСС да изготви правилата и методическите указания за всички съдилища, без ВКС и ВАС.
1.7. ВКС, ВАС и Прокуратура да изготвят свои нормативни документи относно случайното разпределение на дела и преписки, които да предложат на ВСС за утвърждаване. 
1.8. Документите по т.1 и т.2 да се изготвят в срок до 05.11.2013 г. 

12. ОТНОСНО: Искания от съдилищата за закупуване на компютърна техника.
В изпълнение на съвместно решение на КПКИТС и КБФ на ВСС, КПКИТС извърши проучване за необходимостта от закупуване на компютърна техника. Постъпили са множество искания, които се обобщават, като необходимата сума, по до момента обработените писма, е значителна, поради което и предвид целесъобразното разходване на финансовите средства

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Да се поиска от Комисия „Бюджет и финанси” информация за възможностите на бюджета, за удовлетворяване на исканията на съдилищата за закупуване на компютърна техника. 

ПРЕДСЕДАТЕЛ
НА КОМИСИЯТА: 

РУМЕН ГЕОРГИЕВ

Директор дирекция 
„Информационни системи” АВСС:
Валери Михайлов........................

Главен експерт-юрисконсулт
дирекция „Правна”АВСС
Мая Атанасова         ....................

Сътрудник на комисия:
Светла Кирилова........................